'ઓકે જાનુ'નું ટ્રેલર જોઇને તમને દિપીકા-સૈફની ફિલ્મ 'લવ આજ કલ' યાદ આવી જશે. 'લવ આજ કલ'માં દિપીકા અને સૈફ પોતાના કરિયરને વધુ મહત્વ આપી, એકબીજાથી છૂટા થવાનો નિર્ણય લે છે. એવુ જ કઇંક આ ફિલ્મના ટ્રેલરમાં પણ જોવા મળી રહ્યું છે. તારા(શ્રદ્ધા કપૂર) અને આદિ(આદિત્ય રોય કપૂર)ને લગ્ન નથી કરવા, માત્ર એકબીજાની સાથે રહેવું છે. 'બેફિકરે'માં પણ કઇંક આવો જ બિન્દાસ રિલેશનશિપનો કોન્સેપ્ટ હતો, જો કે ટ્રેલરને જોતા લાગે છે કે આ ફિલ્મમાં રિલેશનશિપને પ્રમાણમાં વધુ સેન્સિબલ રીતે રજૂ કરવામાં આવી છે. આ ફિલ્મ મણિરત્નમની સુપરહિટ તમિલ ફિલ્મ 'ઓકે કન્માની'ની રિમેક છે.